**Sveučilište u Zagrebu**

**Ured za međunarodnu suradnju**

***Glavne stavke iz AUF (*Agence universitaire de la Francophonie) *natječaja „Mobilités de stage professionnel 2016“ kao i nekoliko smjernica Ureda za međunarodnu suradnju Sveučilišta u Zagrebu***

**(poveznica: http://www.unizg.hr/nc/suradnja/medunarodna-razmjena/razmjena-studenata/ostale-mogucnosti-stipendiranja/)**

(VAŽNO: Kandidat i nadležne osobe koje na sastavnici kandidatu odobravaju odlazak na AUF stručnu praksu obavezno se moraju upoznati s cijelim tekstom AUF natječaja koji se nalazi na stranici <https://www.auf.org/bureau/bureau-europe-centrale-et-orientale/appels-offre-regionales/mobilites-de-stage-professionnel-16/> pod stavkom « Règlement des mobilités de stage professionnel 2016 ». Originalan tekst natječaja objavljen na toj stranici je jedino mjerodavan.)

Obaveze matične ustanove kandidata (fakulteta ili akademije):

* ukoliko ima više prijava s iste **sastavnice** potrebno je Regionalnom uredu za Srednju i Istočnu Europu Sveučilišne agencije za frankofonija (BECO) poslati rang-listu kandidata (koja nije obvezujuća za AUF)
* integrirati stručnu praksu u studentov studij i priznati rezultate prakse prilikom dodjeljivanja diplome (potrebno je u potvrdi fakulteta precizirati koji su konkretni modaliteti u tu svrhu)
* garantirati kvalitetu kandidata i službeno podržati kandidata.

Matičnom ustanovom se smatra sastavnica na koju je kandidat upisan u ak. god. 2015./2016.

Obveze kandidata:

* biti frankofon
* biti redovito upisan na sveučilištu koje je članica Regionalnog ureda za Srednju i Istočnu Europu tj. na Sveučilištu u Zagrebu (član AUF-a od 2007. g.)
* biti upisan u najmanje drugu godinu preddiplomskog studija ili na diplomski studij za vrijeme održavanja stručne prakse; ako je ak. god. 2015./16. zadnja godina preddiplomskog studija ili diplomskog studija, praksa se mora ostvariti prije završetka ak. god. 2015./16. Razdoblje u kojem se može ostvariti stručna praksa ovisi o razini studija kao što je prikazano u tablici na stranici <https://www.auf.org/bureau/bureau-europe-centrale-et-orientale/appels-offre-regionales/mobilites-de-stage-professionnel-16/> pod pravilnik « Règlement des mobilités de stage professionnel », stavka *Conditions de candidature*
* odabrati ciljnu ustanovu izvan zemlje prebivališta i zatražiti prihvat
* predati prijavu do zadanoga roka sa svim potrebnim privitcima – *online* obrazac se nalazi na adresi <https://formulaires.auf.org>
* prijaviti sve dodatne izvore financiranja za odlazak na stručnu praksu; kandidati koji primaju/će primati dodatna financijska sredstva/stipendije mogli bi imati prednost pri rangiranju
* obrazložiti kako će stručna praksa pridonijeti njegovom studiju i razvoju buduće karijere.
* kandidat nije već primio AUF stipendiju istoga tipa.

Obveze prihvatne ustanove:

* sposobnost/mogućnost da se organizira stručna praksa.

**Hodogram:**

* **15. siječanj 2016.** – zatvaranje natječaja
* **15. veljače 2016.** – objava rezultata
* **1. ožujak-31. prosinac 2016.** – obavljanje stručnih praksi

**Stručne prakse u trajanju od 1 do 3 mjeseca mogu se obaviti u razdoblju od 1. ožujka do 31. prosinca 2016.**

**PROCEDURA**

U slučaju višestrukih prijava, matična sastavnica (ne Sveučilište) šalje BECO-u rang-listu kandidata uz obrazloženje.

Prijava se vrši *online* na adresi <https://formulaires.auf.org>, kamo se stavljaju i privitci.

Rezultati natječaja objavljuju se na mrežnim stranicama AUF-a (www.auf.org), a izabrane kandidate BECO pismeno obavještava.

Kandidati su dužni sačuvati originale iz prijave i dostaviti ih AUF-u ako tako bude zatraženo.

**KRITERIJI IZBORA KANDIDATA**

* kvaliteta prijave (ocjene, motivacija, mišljenje nadređene/odgovorne osobe…)
* uključenost prihvatne ustanove (potiče se mogućnost sufinanciranja prakse)
* regionalna zastupljenost (ravnomjerna zastupljenost sveučilišta u regiji)
* smjer mobilnosti (prednost imaju prakse koje će se ostvariti unutar regije Srednja i Istočna Europa, pod koju potpada i Hrvatska)
* razina studija (prednost će se dati studentima diplomskog studija)
* povezanost s frankofonim studijem
* povezanost prakse sa studijem i ciljevima koje si je postavio kandidat.

Stipendija uključuje sljedeće:

* 1 povratnu kartu koju organizira i na raspolaganje korisniku stipendije stavlja AUF; karta se ne može mijenjati, pogotovo datumi (AUF zadržava pravo odabira prijevoznog sredstva; višak prtljage se neće plaćati)
* potporu za mobilnost zavisno od troškova života u ciljnoj zemlji i eventualnog sufinanciranja prakse (za razdoblje mobilnosti i ukoliko prihvatna ustanova potvrdi prisutnost studenta na praksi)
* obvezatno zdravstveno osiguranje i osiguranje od nesreće koje ugovara AUF.

Korisnik sam snosi ostale troškove (viza, cijepljenje, smještaj…).

**Ugovor o stručnoj praksi između AUF-a, korisnika, matične ustanove i prihvatne ustanove mora biti potpisan najmanje 3 tjedna prije početka mobilnosti.**

Matična i prihvatna ustanova obvezuju se:

* da će u najkraćem mogućem roku obavijestiti AUF o prijevremenom prekidu prakse
* da će biti u stalnoj komunikaciji s AUF-om po pitanju svih aspekata koji se odnose ne odvijanje stručne prakse, od izbora kandidata do slanja izvješće (slobodno se u tu svrhu obratiti Uredu za međunarodnu suradnju Sveučilišta u Zagrebu)

Korisnik stipendije mora:

* da će dostaviti AUF-u izvješće o aktivnostima koje je sastavio korisnik stipendije (na obrascu koji će naknadno dostaviti AUF) u roku 2 mjeseca po završetku mobilnosti. AUF zadržava pravo u promidžbene svrhe objaviti u cijelosti ili dio izvješća s navođenjem imena korisnika. AUF također zadržava pravo obznaniti svojim institucionalnim partnerima popise odabranih kandidata.
* poštivati zakone i pravila na snazi u ciljnoj zemlji, poglavito pravila koja se odnose na ulazak i boravak u ciljnoj zemlji
* poštivati pravila na snazi u matičnoj i prihvatnoj ustanovi.

**PRIJAVA**

Da bi bila potpuna, prijava mora sadržavati dokumente navedene u pravilima natječaja « [Règlement des mobilités de stage professionnel](http://www.auf.org/media/adminfiles/SP2012_reglement.pdf) », stavka 9 („Constitution du dossier de candidature“).

Kandidat se može prijaviti samo jednom na navedeni natječaj.

**Obrazac prijave i ugovor o stručnoj praksi između AUF-a, korisnika, matične ustanove kandidata i prihvatne ustanove potpisuje dekan. Ako je zahtjev AUF-a da ugovor potpiše rektor, to je moguće nakon parafa dekana. Za rektorov potpis potrebno je da sastavnica dostavi zamolbu. Procedura potpisivanja na Sveučilištu može trajati do dva tjedna. Za detaljnu proceduru obratiti se dolje navedenom kontaktu na Sveučilištu u Zagrebu.**

Kontakt u AUF-BECO: Dana GEORGESCU, dana.georgescu@auf.org

Kontakt na Sveučilištu u Zagrebu: Renata Hranjec, Ured za međunarodnu suradnju, tel. 4698 102, renata.hranjec@unizg.hr.